Маёнтак Савейкі пэўны час пераходзіў з рук y рукі. Яго гаспадарамі былі сем’і Бенігсэнаў, Чапскіх, Незабытоўскіх, Рдултоўскіх. Прадстаўнікі апошняй з названых трацілі вельмі многа грошай і ў хуткім часе пазбавіліся сядзібы. У 1860 годзе Савейкі перайшлі Гектару Навіцкаму. Тады ўладанні маёнтка займалі больш за 7500 дзесяцін зямлі, на іх былі вінакурны, шкіпінарны, смаляны і піваварны заводы, два вадзяныя млыны.